กลุ่มค้าปลีกลุ้นกำไรไตรมาส 4/61 ฟื้นตัวต่อเนื่องรับไฮซีซั่น ชู 3 หุ้นเด่นน่าสอย!
กลุ่มค้าปลีกลุ้นกำไรไตรมาส 4/61 ฟื้นตัวต่อเนื่องรับไฮซีซั่น ชู 3 หุ้นเด่นน่าสอย!
27 ธ.ค. 2561

บล.ฟินันเซีย ไซรัส ระบุในบทวิเคราะห์วันนี้(27ธ.ค.)ว่า กลุ่มค้าปลีกแนวโน้มกำไรสุทธิไตรมาส4/61จะฟื้นตัวต่อเนื่อง แม้จะไม่มีมาตรการช้อปช่วยชาติ แต่ให้น้ำหนักไปที่ปัจจัยฤดูกาลที่เป็นช่วง High Season ของธุรกิจ โดยเฉพาะผู้ประกอบการค้าปลีกขนาดใหญ่อย่าง CPALL (ราคาเป้าหมาย 90 บาท) ที่เห็นสัญญาณการฟื้นตัวอย่างชัดเจน ทั้งการตอบรับที่ดีขึ้นของ Stamp Promotion, การเปิดสาขาใหม่ และการฟื้นตัวของ MAKRO รวมถึง ROBINS (ราคาเป้าหมาย 83 บาท) ที่คาดกลับมีกำไรเติบโตและทำจุดสูงสุดของปี จากการเปิดสาขาใหม่ การรับรู้รายได้ค่าเช่าเพิ่มขึ้น และการฟื้นตัวของมาร์จิ้นตามการเพิ่มขึ้นของสัดส่วน House Brand